Diari Oficial de la Generalitat Valenciana


Sumari del DOGV 6886, del 22-10-2012 (2012/9661)

DECRET 163/2012, de 19 d'octubre, del Consell, pel qual es designen el vicepresident i els vocals del Comité Valencià per als Assumptes Europeus.
-------------------------------------------------------------------------------------------------------------------------------------------------

### Dades del document

Número de DOGV
:   6886

Data del DOGV
:   22-10-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/9661


Data del document
:   19-10-2012

Organisme emissor
:   Conselleria de Presidència

Tipus de document
:   Decret

Descriptors 

:   * Comité Valencià Per Als Assumptes Europeus

DECRET 163/2012, de 19 d'octubre, del Consell, pel qual es designen el vicepresident i els vocals del Comité Valencià per als Assumptes Europeus. [2012/9661]  
L'Estatut d'Autonomia de la Comunitat Valenciana dedica el títol VI a les relacions de la Comunitat Valenciana amb la Unió Europea i hi regula tots els drets que, sense perjuí de la legislació estatal, corresponen a la Comunitat Valenciana com a regió de la Unió Europea.  
  
Com a complement de les disposicions estatutàries que regulen l'exercici dels drets i deures que corresponen a la Comunitat Valenciana com a regió europea, l'article 61.5 de l'Estatut d'Autonomia preveu la creació del Comité Valencià per als Assumptes Europeus. L'Estatut d'Autonomia configura el Comité com un òrgan de caràcter consultiu, encarregat d'assessorar i realitzar estudis i propostes per a millorar la participació en les qüestions europees i plantejar accions estratègiques de la Comunitat Valenciana.  
D'acord amb l'article 61.5 de l'Estatut d'Autonomia, les Corts van aprovar la Llei 10/2009, de 20 de novembre, de la Generalitat, de Creació del Comité Valencià per als Assumptes Europeus.  
D'acord amb les disposicions dels article 7 i 8.1 de la Llei 10/2009, el Comité Valencià per als Assumptes Europeus està integrat per la presidència, la viceprèsidencia, dotze vocals i la secretaria:  
1. La presidència del Comité esta atribuïda al membre del Consell a qui corresponga l'exercici de les competències en matèria de relacions amb la Unió Europea.  
2. La persona que exercisca la vicepresidència del Comité ha de ser nomenada pel Consell a proposta del membre d'este a qui corresponga l'exercici de les competències en matèria de fons europeus.   
  
3. La secretaria del Comité serà exercida per la persona titular de la secretaria autonòmica competent en matèria de relacions amb la Unió Europea.  
4. Els dotze vocals han de ser nomenats pel Consell entre els alts càrrecs de l'Administració del Consell amb competències en assumptes europeus i entre professionals de prestigi reconegut dins de l'àmbit polític, acadèmic, parlamentari, diplomàtic i econòmic que hagen destacat per la seua contribució i activitat relacionada amb la Unió Europea. En l'elecció dels vocals s'han tingut en compte criteris d'experiència, competència acadèmica i coneixement de la realitat europea. En eixe sentit, s'ha proposat la designació com a vocals del Comité, a més dels alts càrrecs del Consell amb un àmbit competencial estretament vinculat amb la Unió Europea, de representants d'universitats de la Comunitat Valenciana, del sector empresarial, del Parlament Europeu i professionals de prestigi jurídic reconegut i personalitats amb una important trajectòria en el moviment europeu a la Comunitat Valenciana.  
  
De conformitat amb el que preveuen els articles 7 i 8 de la Llei 10/2009, de 20 de novembre, de la Generalitat, de Creació del Comité Valencià per als Assumptes Europeus, a proposta del conseller de Presidència i del conseller d'Hisenda i Administració Pública, i amb la deliberació prèvia del Consell, en la reunió del dia 19 d'octubre de 2012,  
  
DECRETE  
  
Article 1  
Nomenar com a titular de la vicepresidència del Comité Valencià per als Assumptes Europeus el conseller d'Hisenda i Administració Pública, José Manuel Vela Bargues.  
  
Article 2  
Nomenar com a vocals del Comité Valencià per als Assumptes Europeus:  
Rafael Ripoll Navarro.  
José Monzonís Salvia.  
Daniel Marco Blanes  
Victoria Palau Tárrega.  
Juan Viesca Marqués.  
Eva Ortiz Vilella.  
Rafael Aznar Garrigues.  
José Vicente Morata Estragués.  
Martín Quirós Palau.  
Alfonso Maldonado Rubio.  
Guillermo Palao Moreno  
Aniceto Masferrer Domingo.  
  
València, 19 d'octubre de 2012  
  
El president de la Generalitat,  
ALBERTO FABRA PART  
  
El conseller de Presidència,  
JOSÉ CISCAR BOLUFER  
  
El conseller d'Hisenda i Administració Pública,  
JOSÉ MANUEL VELA BARGUES